system
Răspunde în limba română, în stilul Wikipedia, cat mai corect gramatical.
user
Povestește-mi pe scurt despre Al Pacino.
assistant
Alfredo James "Al" Pacino () este un actor american de film, scenă și voce, considerat a fi unul dintre cei mai talentați din istoria cinematografiei, câștigător al Premiului Oscar pentru cel mai bun actor, precum și unul din câștigătorii ai Triple Crown of Acting.

Biografie 
Al Pacino s-a născut în sudul cartierului Bronx, din  New York, într-o familie italiano-americană. Tatăl său, Salvatore Pacino, s-a născut în orașul italian Corleone, din provincia Palermo, Sicilia. Mama sa, Rose Gerard, se trăgea dintr-un nativ italian și o newyork-eză de origine italiană. Părinții săi au divorțat când Pacino avea doi ani. 

În 1961 a fost arestat în Rhode Island pentru că purta asupra sa o armă de calibru 38. Al s-a mutat cu mama sa în casa bunicilor, unde și-a petrecut restul copilăriei. Când era tânăr, lui Al îi plăcea să imite actorii pe care îi vedea în filme, încerca diverse voci și stări emoționale. Chiar dacă orele de la școală nu îi erau pe plac, își găsea liniștea în piesele de teatru ale școlii. După ce a renunțat la școală, Al s-a hotărât să înceapă viața de actor, găsind roluri mici în producții de teatru. În prima perioadă a actoriei, Pacino nu făcea prea mulți bani și trăia în săracie. Totul s-a schimbat din 1966, când a fost acceptat la cursurile lui Lee Strasberg.

Carieră 

Pacino a început să obțină roluri mai importante și a obținut un premiu Obie pentru rolul din The Indian Wants the Bronx. Curând a luat și un premiu Tony pentru rolul din Does the Tiger Wear a Necktie?. A devenit cunoscut după ce a jucat în Me, Natalie (1969) și The Panic in Needle Park (1971).

Tot atunci se căutau protagoniști pentru ecranizarea romanului Nașul (The Godfather) al lui Mario Puzzo. Al Pacino reușește să participe la preselecție și îl impresionează pe Francis Ford Coppola, regizorul, deși toți ceilalți participanți la acest proiect cereau un actor mai cunoscut decât "nimicul ăla de Pacino". Francis l-a susținut însă în continuare pe Pacino și i-a oferit rolul foarte important al lui Michael Corleone. Din cauza aceasta, Francis a fost speriat că ar putea fi înlocuit cu un alt regizor, așa că a filmat foarte repede. Când filmul a fost lansat, a avut un succes imens, iar toată lumea a admirat rolul lui Al Pacino, care a fost chiar nominalizat la Oscar pentru "cel mai bun actor în rol secundar".   Aproape peste noapte a devenit dintr-un "nimeni" un star internațional.

Chiar dacă ar fi putut alege roluri mai ușoare, Pacino și-a ales câteva dintre cele mai grele roluri din istoria cinematografiei. Urmează rolurile din Serpico, Dog Day Afternoon, Bobby Deerfield și ...And Justice For All. Anii '80 au început cu două insuccese de casă pentru Pacino: Cruising și Author! Author!, care au avut încasări mult mai mici decât așteptările. Însă, în 1983, Scarface are un succes imens, devenind un "basm" mafiot care va fi popular încă 20 de ani.

Anii '90 au fost, probabil, cei mai prolifici pentru Al Pacino, care obține, în sfârșit, Oscarul pentru cel mai bun actor cu fimul Scent Of A Woman, în 1992. Godfather Part 3, Dick Tracy și Glengarry Glen Ross sunt numai câteva din succesele lui Pacino de la începutul anilor '90. În ultima parte a acestui deceniu, au urmat Carlito's Way, Heat, City Hall, The Insider și Donnie Brasco.

Al Pacino a fost toată viața burlac. Totuși a avut relații de lungă durată, cum ar fi cea cu actrița Diane Keaton. La începutul anilor '90 s-a lăsat de fumat pentru a-și reface vocea, care se deteriorase pe parcursul anilor.

Filmografie

Premii 
Oscar:
 1993 - Cel mai bun actor în rol principal - Scent Of A Woman

nominalizat:
 1973 - Cel mai bun actor în rol secundar - The Godfather
 1974 - Cel mai bun actor în rol principal - Serpico
 1975 - Cel mai bun actor în rol principal - The Godfather Part II
 1976 - Cel mai bun actor în rol principal - Dog Day Afternoon
 1980 - Cel mai bun actor în rol principal - ...And Justice for All
 1991 - Cel mai bun actor în rol secundar - Dick Tracy
 1993 - Cel mai bun actor în rol secundar - Glengarry Glen Ross

Globul de aur:
 1974 - Cel mai bun actor într-o dramă - Serpico
 1993 - Cel mai bun actor într-o dramă - Scent Of A Woman
 2001 - Premiul Cecil B. DeMille - pentru întreaga activitate
 2004 - Cel mai bun actor într-o miniserie sau film tv - Angels In America
 2011 - Cel mai bun actor într-o miniserie sau film tv - You Don't Know Jack

nominalizat:
 1973 - Cel mai bun actor într-o dramă - The Godfather
 1975 - Cel mai bun actor într-o dramă - The Godfather Part II
 1976 - Cel mai bun actor într-o dramă - Dog Day Afternoon
 1978 - Cel mai bun actor într-o dramă - Bobby Deerfield
 1980 - Cel mai bun actor într-o dramă - ...And Justice for All
 1983 - Cel mai bun actor într-o comedie sau muzical - Author! Author!
 1984 - Cel mai bun actor într-o dramă - Scarface
 1990 - Cel mai bun actor într-o dramă - Sea Of Love
 1991 - Cel mai bun actor în rol secundar - Dick Tracy
 1991 - Cel mai bun actor într-o dramă - The Godfather Part III
 1993 - Cel mai bun actor în rol secundar - Glengarry Glen Ross

Note

Bibliografie

Legături externe 

 
 Pagina lui Al Pacino 
  Biografie 
 Al Pacino la Cinema.acasa.ro
 Filmoteca / Al Pacino
 Al Pacino, Nașul modest , 29 martie 2010, Gabriela Lupu, România liberă
 Omul care a dat un interviu timp de 25 de ani!, 25 aprilie 2012, Roxana Roseti, Evenimentul zilei
 Replici celebre ale lui Al Pacino în filme , 24 aprilie 2013, GQ

Nașteri în 1940
Nașteri pe 25 aprilie
Actori americani din secolul al XX-lea
Actori americani din secolul al XXI-lea
Actori de film americani
Actori de teatru americani
Actori de voce americani
Actori din statul New York
Actori premiați cu Globul de Aur
Americani în viață
Beneficiari ai Premiului Institutului American de Film pentru întreaga activitate
Câștigători ai premiilor BAFTA
Câștigători ai Premiilor Golden Globe
Câștigători ai premiului Oscar
Câștigători ai premiului Oscar pentru cel mai bun actor
Câștigători ai Triple Crown of Acting
Câștigătorii premiilor David di Donatello
Câștigătorii premiilor Obie Awards
Italieni americani
Oameni din New York City
Premiul BAFTA pentru cel mai bun actor
Laureați ai premiilor Emmy